Danielskuil - Wikipedia
Die eerste NG kerk in Danielskuil, ongeveer 1895.
Danielskuil se ligging in Noord-Kaap
Koördinate: 28°12′S 23°35′O﻿ / ﻿28.200°S 23.583°O﻿ / -28.200; 23.583Koördinate: 28°12′S 23°35′O﻿ / ﻿28.200°S 23.583°O﻿ / -28.200; 23.583
174,63 km² (67,4 vk m)
Danielskuil is 'n klein dorpie in die Noord-Kaap, Suid-Afrika. Die dorp het sy naam te danke aan 'n kalksteensinkgat van 6 m diep wat die vroeë inwoners aan die bybelverhaal Daniël en die Leeukuil laat dink het. Volgens oorlewering het Adam Kok I die gat as 'n tronk gebruik vir die wat sy wette oortree het.
Die distrik Danielskuil is beeswêreld maar mynbou speel ook 'n groot rol. Asbes word ontgin by die myndorp Owendale suidwes van Danielskuil, kalksteen by Lime Acres en diamante by die Finsch-diamantmyn suid van Lime Acres. Daar word ook marmer ontgin.
Wonderwerkgrot[wysig | wysig bron]
Ongeveer 43 km noord van die dorp is die Wonderwerkgrot. Die grot is in 'n dolomietkoppie en is 139 m diep. Hier is bewyse gevind van menslike bewoning wat van sowat 800 000 jaar gelede dateer. Daar is 'vingertekeninge' by die grot se ingang wat onder andere volstruise, elande en olifante uitbeeld. Hier is ook 'n groot stalagmiet.
Daar is 'n klein fort op die koppie wat oor die dorp uitkyk. Die Britte het dit tydens die Tweede Vryheidsoorlog gebou.
Die R31-hoofpad gaan deur die dorp. Die naaste groot dorpe is Postmasburg 63 km wes en Kuruman 81 km noord.
↑ 1,0 1,1 1,2 1,3 "Hoofplek Danielskuil". Sensus 2011.
↑ B.P.J. Erasmus: Op Pad in Suid-Afrika. 1995. ISBN 1-86842-026-4
Ontsluit van "https://af.wikipedia.org/w/index.php?title=Danielskuil&oldid=1794586"